ദന്പതികളെ മരിച്ച നിലയില് കണ്ടെത്തി ആലപ്പുഴ: സാമ്ബത്തിക ബാധ്യതയെ തുടര്ന്ന് ദമ്ബതികള് കിടപ്പുമുറിയില് ഫാനില് തൂങ്ങിമരിച്ച നിലയില് കണ്ടെത്തി. മാരാരിക്കുളം തെക്ക് പഞ്ചായത്ത് 14ാം വാര്ഡില് പാതിരപ്പള്ളി പാട്ടുകുളം വടക്കത്തു വീട്ടില് പപ്പന്റെ മകന് രജികുമാര്47, ഇയാളുടെ ഭാര്യ അജിതകുമാരി44 എന്നിവരാണ് മരിച്ചത്. ഇന്നലെ വൈകുന്നേരം മൂന്നോടെയാണ് സംഭവം പുറംലോകം അറിഞ്ഞത്. പാതിരപ്പള്ളിയിലെ വര്ക്ഷോപ്പിലെ ജീവനക്കാരനായിരുന്നു രജികുമാര്. കോവിഡിനെ തുടര്ന്ന് തൊഴില് നഷ്ടമായതോടെ കടുത്ത സാമ്ബത്തിക പ്രതിസന്ധിയിലായി. പലരില് നിന്ന് പണം കടം വാങ്ങിയിരുന്നതായി പോലീസ് പറഞ്ഞു. ഇന്നലെ രാവിലെ പത്തിനു രജികുമാര് സൈക്കിളില് പോയതായി അയല്വാസികള് കണ്ടിരുന്നു. എന്നാല് വൈകുന്നേരം സമീപ വീട്ടിലെ മാതാവിന്റെ രൂപം വണങ്ങുവാന് സാധാരണ എത്താറുള്ള അജിതയെ കാണാത്തതിനാല് അയല്വീട്ടുകാര് അന്വേഷിച്ച് ചെന്നെങ്കിലും വാതില് അടഞ്ഞ നിലയിലായിരുന്നു. ജനലിലൂടെ നോക്കിയപ്പോള് രജികുമാര് മുറിയില് ഫാനില് തൂങ്ങിയ നിലയില് കാണുകയായിരുന്നു. തുടര്ന്ന് വാതില് പൊളിച്ച് അകത്തു കടന്നെങ്കിലും അടുത്ത മുറിയില് അജിതയെയും ഫാനില് തൂങ്ങി മരിച്ച നിലയില് കണ്ടു.പ്രദേശവാസികള് വിവരം അറിയിച്ചത് അനുസരിച്ച് സ്ഥലത്ത് എത്തിയ മണ്ണഞ്ചേരി പോലീസ് ഇരുവരുടെ മൃതദേഹങ്ങള് ആലപ്പുഴ മെഡിക്കല് കോളേജ് ആശുപത്രി മോര്ച്ചറിയിലേക്ക് മാറ്റി. ആത്മഹത്യകുറുപ്പ് ഒന്നും കണ്ടെടുത്തിട്ടില്ലെന്ന് പോലീസ് പറഞ്ഞു.